Komisijos sprendimas
1997 m. gruodžio 5 d.
iš esmės pripažįstantis dokumentų, pateiktų nuodugniai patikrinti dėl CGA 245704, flazasulfurono, Spodoptera exigua branduolių poliedrozės viruso, imazosulfurono, pimetrozino ir sulfosulfurono galimo įrašymo į Tarybos direktyvos 91/414/EEB dėl augalų apsaugos produktų pateikimo į rinką I priedą, išsamumą
(tekstas svarbus EEE)
(97/865/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 97/57/EB [2], ypač į jos 6 straipsnio 3 dalį,
kadangi Direktyvoje 91/414/EEB (toliau - direktyva) yra numatyta parengti veikliųjų medžiagų, kurias leidžiama naudoti augalų apsaugos produktuose, Bendrijos sąrašą;
kadangi pareiškėjai pateikė valstybių narių institucijoms dokumentus dėl šešių veikliųjų medžiagų, kad į direktyvos I priedą būtų įrašytos veikliosios medžiagos;
kadangi 1996 m. spalio 15 d. "Novartis Crop Protection AG" pateikė Prancūzijos institucijoms dokumentus dėl veikliosios medžiagos CGA 245704;
kadangi 1996 m. gruodžio 16 d. "ISK Biosciences" pateikė Ispanijos institucijoms dokumentus dėl veikliosios medžiagos flazasulfurono;
kadangi 1996 m. liepos 12 d. "Biosys" pateikė Nyderlandų institucijoms dokumentus dėl veikliosios medžiagos Spodoptera exigua branduolių poliedrozės viruso;
kadangi 1996 m. birželio 27 d. "Urania Agrochem GmbH" pateikė Vokietijos institucijoms dokumentus dėl veikliosios medžiagos imazosulfurono;
kadangi 1996 m. rugsėjo 4 d. "Novartis Crop Protection AG" pateikė Vokietijos institucijoms dokumentus dėl veikliosios medžiagos pimetrozino;
kadangi 1997 m. balandžio 24 d. "Monsanto" pateikė Airijos institucijoms dokumentus dėl veikliosios medžiagos sulfosulfurono;
kadangi minėtos institucijos pateikė Komisijai dokumentų išsamumo pirmojo patikrinimo rezultatus dėl II priede numatytų duomenų ir informacijos reikalavimų, o bent vieno augalų apsaugos produkto, savo sudėtyje turinčio minimos veikliosios medžiagos, atveju - direktyvos III priedo reikalavimų; kadangi vėliau pagal 6 straipsnio 2 dalies nuostatas pareiškėjai pateikė Komisijai ir kitoms valstybėms narėms dokumentus;
kadangi dokumentai dėl flazasulfurono, Spodoptera exigua branduolių poliedrozės viruso ir pimetrozino 1997 m. gegužės 29 d. buvo perduoti Augalų sveikatos nuolatiniam komitetui;
kadangi dokumentai dėl CGA 2457041997 m. birželio 19 d. buvo perduoti Augalų sveikatos nuolatiniam komitetui;
kadangi dokumentai dėl imazosulfurono ir sulfosulfurono 1997 m. liepos 11 d. buvo perduoti Augalų sveikatos nuolatiniam komitetui;
kadangi direktyvos 6 straipsnio 3 dalyje reikalaujama Bendrijos lygiu patvirtinti, kad dokumentai iš esmės atitinka direktyvos II priede numatytus duomenų ir informacijos reikalavimus, o bent vieno augalų apsaugos produkto, savo sudėtyje turinčio minimos veikliosios medžiagos, atveju - direktyvos III priede numatytus reikalavimus;
kadangi toks patvirtinimas yra būtinas, kad būtų atliktas nuodugnus dokumentų patikrinimas, taip pat, kad valstybėms narėms būtų suteikta galimybė išduoti laikiną registraciją augalų apsaugos produktams, savo sudėtyje turintiems šios veikliosios medžiagos, deramai atsižvelgus į direktyvos 8 straipsnio 1 dalyje nustatytas sąlygas, ypač į sąlygą išsamiai įvertinti veikliąją medžiagą ir augalų apsaugos produktą pagal direktyvos reikalavimus;
kadangi toks sprendimas nepanaikina galimybės prašyti pareiškėjo pateikti papildomus duomenis arba informaciją, jei nuodugnaus patikrinimo metu paaiškėtų, kad tokia informacija arba duomenys yra reikalingi sprendimui priimti;
kadangi valstybės narės ir Komisija susitarė, kad Prancūzija tęs nuodugnų dokumentų dėl CGA 245704 patikrinimą, Ispanija - nuodugnų dokumentų dėl flazasulfurono patikrinimą, Nyderlandai - nuodugnų dokumentų dėl Spodoptera exigua branduolių poliedrozės viruso patikrinimą, Vokietija - nuodugnų dokumentų dėl imazosulfurono ir pimetrozino patikrinimą, o Airija - nuodugnų dokumentų dėl sulfosulfurono patikrinimą;
kadangi Prancūzija, Ispanija, Nyderlandai, Vokietija ir Airija kuo greičiau, bet ne vėliau kaip per vienerius metus praneš Komisijai savo tyrimų išvadas kartu su rekomendacijomis dėl įrašymo arba neįrašymo ir visas su tuo susijusias sąlygas; kadangi, gavus šį pranešimą, remiantis visų valstybių narių sukaupta patirtimi, bus tęsiamas nuodugnus patikrinimas Augalų sveikatos nuolatiniame komitete;
kadangi šiame sprendime numatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šie dokumentai yra laikomi iš esmės atitinkančiais II priede numatytus duomenų ir informacijos reikalavimus, o augalų apsaugos produkto, savo sudėtyje turinčio minimos veikliosios medžiagos, atveju - direktyvos III priedo reikalavimus, atsižvelgiant į siūlomą naudojimą:
1. "ISK Biosciences" Komisijai ir valstybėms narėms pateikti dokumentai dėl flazasulfurono kaip veikliosios medžiagos įrašymo į Direktyvos 91/414/EEB I priedą, kurie 1997 m. gegužės 29 d. buvo perduoti Augalų sveikatos nuolatiniam komitetui.
2. "Biosys" Komisijai ir valstybėms narėms pateikti dokumentai dėl Spodoptera exigua branduolių poliedrozės viruso kaip veikliosios medžiagos įrašymo į Direktyvos 91/414/EEB I priedą, kurie 1997 m. gegužės 29 d. buvo perduoti Augalų sveikatos nuolatiniam komitetui.
3. "Novartis Crop Protection AG" pateikti Komisijai ir valstybėms narėms dokumentai dėl CGA 245704 kaip veikliosios medžiagos įrašymo į Direktyvos 91/414/EEB I priedą, kurie 1997 m. birželio 19 d. buvo perduoti Augalų sveikatos nuolatiniam komitetui.
4. "Urania Agrochem GmbH" Komisijai ir valstybėms narėms pateikti dokumentai dėl imazosulfurono kaip veikliosios medžiagos įrašymo į Direktyvos 91/414/EEB I priedą, kurie 1997 m. liepos 11 d. buvo perduoti Augalų sveikatos nuolatiniam komitetui.
5. "Novartis Crop Protection AG" Komisijai ir valstybėms narėms pateikti dokumentai dėl pimetrozino kaip veikliosios medžiagos įrašymo į Direktyvos 91/414/EEB I priedą, kurie 1997 m. gegužės 29 d. buvo perduoti Augalų sveikatos nuolatiniam komitetui.
6. "Monsanto" Komisijai ir valstybėms narėms pateikti dokumentai dėl sulfosulfurono kaip veikliosios medžiagos įrašymo į Direktyvos 91/414/EEB I priedą, kurie 1997 m. liepos 11 d. buvo perduoti Augalų sveikatos nuolatiniam komitetui.
2 straipsnis
Šis sprendimas skirtas valstybėms narėms.
Priimta Briuselyje, 1997 m. gruodžio 5 d.